Μελέτη του ρόλου της σεροτονίνης και της σηματοδότησης μέσω Wnt και BMP μονοπατιών στον έλεγχο της οστεοβλαστικής δραστηριότητας σε ασθενείς με αγκυλοποιητική σπονδυλίτιδα
Υπάρχουν δεδομένα που εισηγούνται ότι η σεροτονίνη είναι αναστολέας του οστικού σχηματισμού. Στόχος μας ήταν να εκτιμήσουμε: i) τα επίπεδα σεροτονίνης ορού σε ασθενείς με αγκυλοποιητική σπονδυλίτιδα (AΣ), μια πρότυπη νόσο οστικού σχηματισμού, σε σύγκριση με ασθενείς με ρευματειδή αρθρίτιδα (ΡΑ) και υγιείς μάρτυρες ii) την επίδραση (επιδράσεις) των TNFα αναστολέων στα επίπεδα σεροτονίνης ορού στα επίπεδα σεροτονίνης ορού σε ασθενείς με ΑΣ και ΡΑ και iii) την επίδραση (επιδράσεις) του ορού των ασθενών με ΑΣ στη σηματοδοτηση της σεροτονίνης. Τα επίπεδα σεροτονίνης ορού μετρήθηκαν σε 47 ασθενείς με ΑΣ, 28 ασθενείς με ΡA και 40 υγιείς μάρτυρες με RIA. Έγινε t-test για να εκτιμήσουμε τις διαφορές ανάμεσα στις ομάδες. Η επίδραση του ορού στη σηματοδότηση της σεροτονίνης εκτιμήθηκε με τη χρήση μιας ανθρώπινης οστεοβλαστικής σειράς, των Saos2, ενώ η εκτίμηση των επιπέδων του phospho-CREB με western immunoblots. Τα επίπεδα σεροτονίνης ορού ήταν στατιστικά σημαντικά χαμηλότερα στους ασθενείς με AΣ σε σύγκριση με τους υγιείς μάρτυρες (mean ± SEM ng/ml: 122.9 ± 11.6 vs 177.4 ± 24.58, p=0.038) και τους ασθενείς με ΡΑ (mean ± SEM ng/ml: 244.8 ± 37.5, p=0.0004). Οι ασθενείς με ΑΣ που λάμβαναν TNFα αναστολείς είχαν σημαντικά χαμηλότερα επίπεδα σεροτονίνης σε σύγκριση με τους ασθενείς με ΑΣ που δε λάμβαναν τέτοια θεραπεία (mean ± SEM ng/ml: 95.8 ± 14.9 vs 149.2 ± 16.0, p=0.019). Τα επίπεδα σεροτονίνης ορού σχετίζονταν αντίστροφα με την επαγωγή της έκφρασης του pCREB στα κύτταρα Saos-2, που προσομοιάζουν με οστεοβλάστες. Τα επίπεδα σεροτονίνης ορού είναι χαμηλά σε ασθενείς με ΑΣ και μειώνονται περαιτέρω κατα τη διαρκεια της θεραπείας με anti-TNFα. Οι διαφορές στα επίπεδα σεροτονίνης φαίνεται να έχουν λειτουργική επίδραση στα ομοιάζοντα με οστεοβλάστες κύτταρα Saos-2. Συνεπώς, η σεροτονίνη μπορεί να εμπλέκεται στο σχηματισμό νέου οστού στην ΑΣ.
Σεροτονίνη, Αγκυλοποιητική σπονδυλίτιδα, Νέος οστικός σχηματισμός, Οστεοβλαστογένεση, Σπονδυλοαρθροπάθειες, Αντι-TNFα θεραπεία, TNFα αναστολείς, 616.730 607 24, Serotonin, Ankylosing spondylitis (AS), Bone forming disease
Networked Digital Library of Theses and Dissertations